SA mans slag Zimbabwe met 9-0 | Netwerk24
SA mans slag Zimbabwe met 9-0
Deur Johann de Jager 14 Augustus 2019 07:31
Tarryn Glasby in aksie teen Zimbabwe. Foto: Eunice Visagie
Die Suid-Afrikaanse manshokkiespan het Zimbabwe met 9-0 geslag in sy tweede wedstryd om onoorwonne in die Afrikabeker-toernooi in Stellenbosch te bly.
Austin Smith het Dinsdagaand weer twee doele aangeteken en Dayaan Cassiem was soos in die eerste wedstryd ook weer in die kol.
Die SA vroue het in die wedstryd voor dit, in hul kaptein Erin Hunter se 50ste toets, hul veldtog met ’n sege van 2-0 oor die Zimbabwiërs begin.
Ongi Mali se doel nadat sy reg voor die doelhok in besit gestel is net voor die einde van die eerste kwart, was die enigste doel van die eerste helfte.
Dirkie Chamberlain het met vyf minute oor geduik om ’n dwarsaangee af te rond en dit 2-0 te maak.
Die spanne geniet Woensdag ’n rusdag.
Die SA vroue speel Donderdag teen Namibië, terwyl die mans teen Ghana te staan kom.
Namibië laat SA mans sweet op die hokkieveld